text: Så tabte Sønderjyske på isen
  10 oktober 2015 kl. 05.22
  Efter syv sejre i træk måtte Sønderjyske fredag aften forlade isen som taber.
  Hjemme i SE Arena blev det til et enkelt point, da Rødovre Mighty Bulls vandt 3-2  efter forlængelse, så gæsterne tager to point med hjem, mens Sønderjyske må nøjes med et point efter sæsonens første nederlag.
  Der er dog mulighed for at hente hurtig oprejsning, da der allerede mandag kl. 20.30 er tv-kamp hos Odense Bulldogs.
  Trods nederlaget topper Sønderjyske Metal Ligaen med 20 point for otte kampe.
  